Heinrich Gross

Heinrich Gross (* 6. november 1835, Senica† 31. január 1910, Augsburg) bol rabín, historik, autor kníh a učebníc o židovskej histórii.

Život 
Narodil sa v 6. novembra 1835 v Senici (vtedy Szenicz v Uhorsku). Po ukončení štúdia na vroclavskom seminári pokračoval na univerzite v Halle. Jeho PhD práca o Gottfriedovi Wilhelmovi Leibnizovi získala univerzitnú cenu. Po ukončení doktorátu ho zamestnával barón Horace Günzburg v Paríži ako súkromného učiteľa. Počas dvojročného pôsobenie v meste využil prístup k Bibliothèque nationale. Výsledkom práce bol základ neskoršej Gallia Judaica, diele o geografii a literárnej histórii Židov vo Francúzsku počas stredoveku. Dielo napokon vydané v roku 1897 sa stalo štandardnou učebnicou uvedenej histórie. V roku 1869 odišiel do Berlína kde spolupracoval s Leopoldom Zunzom, zakladateľom modernej vedy o židovskej kultúre a rituáloch. Obľúbil si a adoptoval Zunzove vedecké metódy. Od roku 1870 pôsobil ako rabín v Strzelci Opolskiem, o päť rokov neskôr v Augstburgu.

Dielo 
Okrem svojho najväčšieho diela Gallia Judaica, napísal ďalšie práce venujúce sa francúzskym Židom a ich literárnej tvorbe ako aj iným problematikám. Medzi dôležitejšie patria:

Abraham ben David aus Posquières, ein Literarhistorischer Versuch v „Monatsschrift“, 1873-74 (Avraham ben David z Posquières, literárno-historická esej)
Zur Geschichte der Juden in Arles (O histórii Židov v Arles), 1878, 1879, 1880
Eliezer ben Joel ha-Levi, ein Literarhistorischer Versuch Eliezer ben Joel ha-Levi, literárno-historická esej 1885, 1886
Jehudah Sir Leon aus Paris: Analekten, (Jehudah Sir Leon z Paríža: Dialógy) v „Magazin“, 1877, 1878
Etude sur Simson ben Abraham de Sens, (Etuda o Simsonovi ben Abraham de Sens) v „R. E. J.“ 1883.

Heinrich Gross je aj autorom Lehrbuch der Israelitischen Religion für die Oberen Klassen der Mittelschulen (Učebnica izraelitského náboženstva pre vyššie triedy stredných škôl).

Zdroj 
 
 Isidore Singer, Isaac Broydé (1901–1906). "GROSS, HEINRICH". In Singer, Isidore; et al. (eds.). The Jewish Encyclopedia. New York: Funk & Wagnalls. Dostupné online

Slovenskí rabíni
Poľskí rabíni
Nemeckí rabíni
Autori náučnej literatúry židovského pôvodu
Slovenské osobnosti židovského pôvodu
Osobnosti zo Senice